❗???? พูดถึงบริการที่ไม่ประทับใจก่อนนะ 
คือเราไป ก็หยิบใบจดสั่งอาหารจากโต๊ะด้านหลังมาเอง เขียนเสร็จ พนักงานเดินผ่านพอดี เราก็ยื่นให้ แต่เค้าเดินผ่านไปเลย คือเค้าเห็นนะ แต่ไม่สนใจอะ เราก็อื้ม..!! ไม่เป็นไร เดินไปส่งให้คนที่ลวกก๋วยเตี๋ยวเลย
... นั่งรอแปบนึงไม่นาน มาเสิร์ฟพร้อมกันเลย 3 ชามที่สั่งไป แต่ชามสุดท้าย มาผิดคะ จากแห้ง เป็นน้ำ แฟนเราไม่ยอม เลยบอกพี่ครับ สั่งแห้งไปครับ เค้าก็หยิบไปเทน้ำออกให้ (ในใจคิดอยู่แล้วแหละว่าต้องเป็นเช่นนั้น) แฟนยังบอกอีก คือมันไม่ใช่แห้งแล้วอะ เส้นมันเปียกไปแล้ว พอแฟนกินชามแรกเสร็จ จะมากินชามเจ้าปัญหาต่อ ก็ชิมดู จืดมาก เพราะน้ำที่เทออกไป ก็เลยเรียกอีก บอก พี่ขอซอสเย็นตาโฟหน่อย ถึงจะกินได้  
❗????เรื่องน้ำอีก ในใบที่จดเราติ๊กครบทุกอย่าง ว่าเอาเป๊บซี่ ก็ยังจะเดินมาถามอีก เอาน้ำไรครับ คือใบที่ส่งไปไม่ได้อ่านเลยหรอ? ติ๊กว่าเอาเกี๊ยวทอดด้วย ก็หายสาบสูญ ไม่มีมาเสิร์ฟ เพราะคงไม่ได้อ่าน
...เราสั่งเล็กต้มยำแห้ง ติดคอมาก ในใจคิดว่า น่าจะมีน้ำซุปนะ ก็ไม่ได้ท้วงติงอะไร พอดีมากินครั้งแรก และแต่ละร้านก็ไม่เหมือนกัน สรุปว่า ฮีเอาน้ำซุปมาเสิร์ฟตอนหลังสุดเลยจ้า หลังที่แฟนเราขอซอสเย็นตาโฟอะ คือเรากินหมดชามแล้วไง แฟนกินชามที่2 แล้วไง ????หึหึ หน้าร้านดูดีมาก เชิญชวนน่าเข้าร้านสุดๆ ชื่อร้าน 'ครัวป้าวิไล' แต่คนทำและเสิร์ฟผู้ชายหมดเลย สงสารป้าจริงๆ ชื่อป้าเสียหมดเลย

เอาละ มาที่รสชาติ
➡ เล็กแห้งต้มยำ 40.-
เส้นเล็กลวกมาเหนียวนุ่ม ชอบ นานๆ จะเจอร้านเส้นเล็กเหนียวแบบนี้ แต่เสียดายให้น้อยไปและเส้นก็แห้งจนติดคอ ในชามมีไข่ต้มยางมะตูม , ลูกชิ้น 1 ลูก , ฮื้อก๊วย 4-5 แผ่น และเกี๊ยวกรอบ รสชาติต้มยำที่ปรุงมา อร่อยมากกก จริงๆ นะ ไม่ต้องปรุงไรเพิ่มเลย ชอบ อยากมากินบ่อยๆ ถ้าไม่ติดเรื่องบริการในวันนี้ 
..จริงๆ เรายังไม่อิ่มด้วยซ้ำ แต่เห็นแฟนมีปัญหากับการบริการ เราเลยไม่สั่งละ ทั้งๆ ที่อยากกินมากกก เพราะขับรถผ่านหลายครั้งแล้ว

????ราคาธรรมดา 40.- , พิเศษ 50.-